**Četvrtak:**

**Pridjevi**

* **Zašto je Baster Kiton, veliki komičar, imao nadimak „vitez tužnog lica“?**

**.NOMINATIV → (ko? šta/što?) Ovo je moje tužno**

**GENITIV → (koga? čega?) Na plašite se mojega tužnog . DATIV → (kome? čemu?) Ne smijte se mojem tužnom . AKUZATIV → (koga? šta?) Pažljivo gledajte moje tužno . VOKATIV → (hej!) Hej, moje tužno . INSTRUMENTAL → (s kim? čim?) Ponosim se svojim tužnim .**















**LOKATIV → (na kome? na čemu?) Nema suza na mom tužnom .**

►**Pridjevi** su riječi koje stoje uz imenice i označavaju kakva je, čija je i od čega je ta imenica.

►Razlikujemo tri vrste pridjeva:

→ **opisne**: **crven, lijep, dobar, ljubičast, gorak, sladak...**

→ **prisvojne: školski, kućni, šumski, tatin, domovinski...**

→ **gradivne: zlatni, srebreni, drveni, zemljani, čelični, platneni...**

**Aska i vuk**

***Ovca Asja je ojanjila malo nemirno janje kome je dala ime Aska. Kad je Aska narasla, zaželjela je da se upiše u baletsku školu. Ovčica je vrijedno i uporno vježbala***

***i postizala lijep uspjeh. Jednog dana, na osamljenom mjestu u šumi, Aska je srela vuka. Da bi se spasila od njega, izvodila je baletske korake koje je naučila u školi. Vuka je Askina igra opčinila. Aska je igrala, igrala...sve dok nisu došli čobani i ubili vuka.***

**«...Preko zelenih čistina, preko uskih prolaza, između teških bukovih drveta, po glatkom i smeđem ćilimu od lišća koje se godinama slaže jedno na drugo, igrala je ovčica Aska, čista i tanka, ni još ovca ni više jagnje...»**

► Pročitajte ovaj odlomak, ali bez pridjeva.

Čemu doprinose pridjevi u tekstu?

Pridjevi su nam pomogli da saznamo kako je Aska izgledala, kako je izgledalo mjesto na kojem je igrala...

Koju službu u rečenici najčešće imaju pridjevi?

→ **zelenih** čistina

→ **uskih** prolaza

→ **teških** bukovih drveta

**Pridjevi doprinose slikovitosti i živopisnosti pjesničkog kazivanja, pa ih zovemo ukrasni pridjevi ili epiteti.**

**Pridjevi najčešće imaju službu atributa ili dijela imenskog predikata.**

**Pridjev se u rodu, broju i padežu slaže sa imenicom uz koju stoji. Ovo slaganje zove se kongruencija (plava knjiga, plavi šešir, plavo more).**

**KAKAV?**

Koja je razlika između pridjeva **šaren** i **šareni**?

Iz prvog primjera doznajemo **kakav** je npr.papagaj, saznajemo jednu **osobinu svih papagaja**. On je šaren. Ima šareno perje. Ta je osobina papagaja poznata.

**Pridjevi koji iskazuju opće, neodređeno, nepoznato svojstvo imeničkog pojma imaju neodređen vid.**

**KOJI?**

Drugi pojam označava tačno **određenog** šarenog papagaja.

Ta osobina nam je poznata, određena. To sad nije bilo koji papagaj, već

tačno određen, onaj iz kaveza.

**Pridjevi koji iskazuju već poznate, određene osobine imeničkog pojma imaju određen vid.**

Pridjevi, pored svog osnovnog značenja, mogu označavati i **neodređenost**

(nepoznatost) ili **određenost** (poznatost) imeničkog pojma. Ta odlika pridjeva zove se **pridjevski vid**.

**Petak:**

**Pronađimo nastavke u svim padežima u muškom, ženskom i srednjem rodu jednine i množine!**

**Muški rod:**

**Razlikuj pridjeve i priloge!**

 Emina je **dobro** dijete. (**pridjev**)

 Emina **dobro** uči. (**prilog**)

 **Kakvo** dijete? → **dobro Kako** uči? → **dobro**

**Pridjev** «dobro» stoji uz **imenicu**. **Prilog** «dobro» stoji uz **glagol**.

**Lijepo** ptiče **lijepo** pjeva.

**Malo** pseto **malo** jede.

**Pridjevi označavaju osobinu imenice.**

**Prilozi označavaju način na koji se vrši radnja.**

**N tužni vitez**

**G tužnog/a viteza**

**D tužnom/e vitezu**

**A tužnog/a viteza**

**V tužni viteže**

**I (s) tužnim vitezom**

**L (o) tužnom/e vitezu**

**Ženski rod:**

**N tužna princeza**

**G tužne princeze**

**D tužnoj princezi**

**A tužnu princezu**

**V tužna princezo**

**I (s) tužnom princezom**

**L (o) tužnoj princezi**

**Muki rod:**

**N tužno srce**

**G tužnog/a srca**

 **D**.**tužnom/e srcu**

**A tužno srce**

**V tužno srce**

**I (s) tužnim srcem**

**L (o) tužnom/e srcu**

Zadaća!

Promijeni date primjere kroz padeže u množini i odvoji nastavke!

U svesci izvedi zaključak – koje nastavke imaju pridjevi različitih rodova u jednini i množini!

Pridjevi se mijenjaju po padežima - **dekliniraju se.**

Pridjev je uvijek u padežu u kojem je i imenica na koju se odnosi.

Ako je u rečenici pridjev upotrijebljen bez imenice, određujemo mu padež istim padežnim pitanjima kao i imenici.

Primijetili ste da neki padeži imaju dvostruke oblike.

Hoćete li u govoru ili pisanju upotrijebiti dulji ili kraći oblik, odlučite sami. Ponovimo!

Pridjevi se mogu i komparirati / stepenovati.

Zadaća!

Šta je komparacija pridjeva? Kompariraj pridjeve: lijep, sladak, velik, dobar...

**Ponedjeljak:**

**Igra:**

**Odgovori na pitanja:**

* **Kako jesen promijeni prirodu?**
* **Šta se događa sa šumom?**
* **Koja osjećanja u tebi bude te promjene?**

 **Šukrija Pandžo: “List na putu”**

**Pandžo Šukrija je bio učitelj i novinar, zaposlen na Radio- televiziji Sarajevo. Za zbirku pjesama „Razgovori“, dobio je nagradu „Udruženja književnika BiH“. Neka od ostalih djela su mu: „Iznad gore vjetrovi zbore“, „Samo još kosovi zvižduću“...**

**Pročitajte pjesmu.**

 **● Kakva je osjećanja u vama probudila ova pjesma:**

**1. tugu zbog stradanja malog žutog lista;**

**2. ljubav prema prirodi u jesen;**

**3. ravnodušnost prema tuzi male seje i rasplakanom žutom listiću?**

**Interpretacija pjesme**

**● U kojim stihovima je najsnažnije izražena tuga djevojčice?**

**● Koliko je pjesničkih slika u ovoj pjesmi? Opiši ih, a zatim im daj kratke naslove.**

**● Kakva je rima u pjesmi? Kakav ritam pjesma ima?**

**PONOVIMO!**

**Lirske pjesme ritmičnost ostvaruju kroz strofe i stihove.**

**Rima doprinosi melodičnosti i muzikalnosti pjesme. Lirska pjesma je izraz pjesnikovih osjećanja.**

**● List boluje, on je rasplakan zaspao. Koja je to stilska figura?**

**● Svi motivi u jednoj pjesmi čine skladnu cjelinu. Pronađite osnovne motive u pjesmi!**

**Sinteza**

**Osnovna tema ove lirske pjesme je tuga djevojčice za opalim listom na putu, predstavljena je s nekoliko manjih tematskih cjelina koje zovemo motivima: podizanje lista sa zemlje, list na dlanu, nasmijani jesenji dan, kap kiše na listu, djevojčicin poljubac listu, padanje lista sa djevojčicina dlana i duboki san rasplakanog lista.**

**Stvaralačke aktivnosti:**

**Kutak za jesen: JESEN IZ MUZIČKE KUTIJE**

**Priprema: muzička pratnja: Vivaldi: „Četiri godišnja doba“ (odlomak – „Jesen“), veća kartonska kutija, suhe grančice, suho lišće, zemlja, kamenčići, boje, flomasteri, glinamol, makaze, ljepilo...**

**Pustite muziku, slušajte, zamišljajte jesen i pravite JESEN IZ MUZIČKE KUTIJE. Uzmite kartonsku kutiju i iskružite na sve četiri vertikalne strane kutije velike otvore – prozore ostavljajući do rubova stranica tek nekoliko cantimetara. Sada u kutiji kroz otvor ispod poklopca i bočne otvore pravite jesensku panoramu. Od glinamola pravite postolje za drveće (suhe grane), prosipajte suho lišć, pravite ptičice, staze od kamenčića i zemlje, travnjake, kućice, dvorište sa domaćim životinjama, sijeno (u komadić plastelina zabodite čačkalicu i oko nje složite suhu travu), spremišta za kukuruz i pšenicu (kutiju šibica napunite zrnima pšenice i kukuruza, koštunjavim plodovima (orah, lješnjak, kesten, badem, žir)... Kada završite zalijepite na bočne otvore kutije prozirnu foliju, stavite poklopac i opišite vašu JESEN IZ MUZIČKE KUTIJE**

**Utorak:**

**Organizujte veče takmičenja u recitovanju pjesme!**